
PARLAMENTUL ROMÂNIEI

CAMERA DEPUTAŢILOR

	Comisia juridică, de  disciplină  şi imunităţi

Nr. 31/496 /2008

	Comisia pentru drepturile omului,                            culte şi problemele  minorităţilor

 Nr.25/247 /2008


BIROUL PERMANENT

AL

CAMEREI DEPUTAŢILOR
           Vă înaintăm alăturat RAPORTUL SUPLIMENTAR COMUN asupra Propunerii  legislative pentru modificarea şi completarea Legii nr.489/2006 privind libertatea religioasă şi regimul general al cultelor, trimisă spre dezbatere în fond, Comisiei juridice, de disciplină şi imunităţi şi Comisiei pentru drepturile omului, culte şi problemele minorităţilor naţionale  cu adresa nr. Pl - x  335  din 12 mai 2008, înregistrată sub nr.31/ 496 din 13  mai  2008, respectiv, sub nr.25/247 din 13 mai 2008.  
            În raport de obiectul şi conţinutul său, propunerea legislativă face parte din categoria legilor organice.
PREŞEDINTE                                                PREŞEDINTE                                                                                                                                                                                                            

             Daniel Buda                                                    Nicolae PĂUN   



PARLAMENTUL  ROMÂNIEI
CAMERA DEPUTAŢILOR

	Comisia juridică, de  disciplină  şi imunităţi

Nr. 31/496/2008

	 Comisia pentru drepturile omului,      culte şi problemele minorităţilor

 Nr.25/247/2009


   Pl - x 335/2008
RAPORT SUPLIMENTAR  COMUN
asupra Propunerii  legislative pentru modificarea şi completarea Legii nr.489/2006 privind libertatea religioasă şi regimul general al cultelor
    În conformitate cu prevederile art. 95  din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi  şi Comisia pentru  drepturile  omului, culte  şi  problemele  minorităţilor naţionale  au fost sesizate spre dezbatere, în fond, cu Propunerea legislativă pentru modificarea şi completarea Legii nr.489/2006 privind libertatea religioasă şi regimul general al cultelor, trimisă cu adresa nr. Pl-x 335 din 12 mai 2008 şi înregistrată cu nr.31/496 din 13 mai 2008 şi, respectiv, sub nr.25/247 din 13 mai 2008. 

     Potrivit prevederilor art. 75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este  Cameră decizională.
     Senatul, în calitate de primă Cameră sesizată, a respins  propunerea legislativă, în şedinţa din 6 mai 2008.

     Consiliul Legislativ, prin avizul nr.1655 din 03.12.2007, a avizat favorabil  propunerea legislativă, cu observaţii şi propuneri.  

Guvernul, prin punctul de vedere transmis cu adresa nr.50/10.01.2008,  nu susţine adoptarea acestei iniţiative legislative.         

Comisia pentru sănătate şi familie a avizat favorabil propunerea legislativă, cu avizul nr.28/300 din  18  iunie 2008.   

Propunerea legislativă are ca obiect de reglementare  modificarea Legii nr. 489/2006 privind libertatea religioasă şi regimul general al cultelor, astfel încât furnizorii de servicii sociale constituiţi de unităţile administrative ale cultelor recunoscute să poată obţine statut de utilitate publică şi să poată solicita şi primi sprijin material şi financiar de la bugetul de stat şi bugetele locale.

     În conformitate cu prevederile art.61 şi 63 din Regulamentul Camerei Deputaţilor, republicat, membrii   celor două Comisii  au examinat propunerea legislativă mai sus menţionată în şedinţa din 17 septembrie 2008.

În urma dezbaterilor, membrii celor două Comisii au hotărât, cu majoritate de voturi (1 vot contra), să întocmească Raport de respingere a Propunerii  legislative pentru modificarea şi completarea Legii nr.489/2006 privind libertatea religioasă şi regimul general al cultelor, pentru a se evita o dublă reglementare, având în vedere că activitatea cultelor, ca furnizori privaţi de servicii sociale, este reglementată prin Ordonanţa  Guvernului nr.68/2003 privind serviciile sociale, cu modificările şi completările ulterioare, prevedere preluată şi la art.10 din Legea nr.489/2006, act normativ care prevede şi posibilitatea ca unităţile de cult să solicite  şi să primească sprijin financiar, în condiţiile legii.

În şedinţa din data de 15 octombrie 2008, Plenul Camerei Deputaţilor a decis retrimiterea Propunerii  legislative pentru modificarea şi completarea Legii nr.489/2006 privind libertatea religioasă şi regimul general al cultelor la comisii, în vederea unei noi dezbateri şi a întocmirii unui raport suplimentar.

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare, membrii Comisiei juridice au examinat iniţiativa legislativă susmenţionată, în şedinţa din 27 ianuarie 2009. 
     La dezbateri au fost prezenţi, din totalul de 25 membri ai Comisiei juridice, 18 deputaţi.
Membrii Comisiei pentru drepturile omului, culte şi problemele minorităţilor naţionale au examinat iniţiativa legislativă susmenţionată, în şedinţa din 3 februarie 2009.  
               La dezbateri au fost prezenţi 10 deputaţi, din totalul de 12 membri ai Comisiei pentru drepturile omului, culte şi problemele minorităţilor naţionale. 

La lucrări a participat, în calitate de invitat, domnul Ştefan Ioniţă, director în Ministerul Culturii, Cultelor şi Patrimoniului naţional.
În urma dezbaterilor, membrii celor două Comisii au hotărât, cu majoritate de voturi (o abţinere), să menţină Raportul iniţial  de respingere a Propunerii  legislative pentru modificarea şi completarea Legii nr.489/2006 privind libertatea religioasă şi regimul general al cultelor, pentru aceleaşi motive invocate mai sus.
     În raport cu obiectul şi conţinutul reglementării, propunerea legislativă face parte din categoria legilor organice.

   PREŞEDINTE ,                                   PREŞEDINTE,
  Daniel BUDA                                         Nicolae PĂUN
SECRETAR,                                          SECRETAR,

   Gabriel ANDRONACHE                     Sergiu ANDON
Consilieri,

Dr. George Cucu

Onesia Babeş

